ডন টলন
ডোনাল্ড ডন টলন (ইংরেজি: Don Tallon; জন্ম: ১৭ ফেব্রুয়ারি, ১৯১৬ - মৃত্যু: ৭ সেপ্টেম্বর, ১৯৮৪) কুইন্সল্যান্ডের বুন্দাবার্গ এলাকায় জন্মগ্রহণকারী বিখ্যাত অস্ট্রেলীয় ক্রিকেটার ছিলেন। ১৯৪৬ থেকে ১৯৫৩ সালের মধ্যবর্তী সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। অস্ট্রেলিয়ার ক্রিকেট ইতিহাসে তাকে সর্বাপেক্ষা সফল ও টেস্ট ক্রিকেটের ইতিহাসে সর্বকালের অন্যতম সেরা উইকেট-কিপার হিসেবে চিত্রিত করা হয়ে থাকে। ঘরোয়া প্রথম-শ্রেণীর ক্রিকেটে কুইন্সল্যান্ডের প্রতিনিধিত্ব করেন ‘ডিফি’ ডাকনামে পরিচিত ডন টলন।